Zsúr a jégen
A zsúrok szép korában élünk,
Divat ma mindenütt a zsúr.
Zsúrokba jár és él manapság
Minden vasalt nadrágu úr.
Sok téli zsúrból szálldogálnak
Csinos kis pletykák, hópihék:
Egy zsúr a szálló hópihékkel
Most aktuális téli kép.

De most vagy két-három nap óta
Elveszté már becsét a zsúr,
Nem olvassa versét a zsúrban
A kedvelt házi trubadur.
Akad más is, ami unalmat,
Veszett rosszkedvet jól kúrál,
A jégpályán hangos az élet,
A jég a zsúrral konkurrál.

A mamáknak, kiknek leányból
Sokat adott a sors talán,
A zsúr s a jég konkurrálása
Nem volt sokáig ám talány.
A zsúrozókat jégre vinni,
Az égre, nem rossz gondolat,
Tehát vagy két-három nap óta
A jégen tartnak zsúrokat.
Versek